Αλεξάντερ Στάινμετς

Ο Αλεξάντερ Στάινμετς (Alexander Steinmetz, 1879-1973) ήταν Γερμανός φιλόλογος, νεοελληνιστής και φιλέλληνας.

Βίος
Ο Αλεξάντερ Στάινμετς γεννήθηκε στις 6 Δεκεμβρίου 1879.Ανώνυμου, «Alexander Steinmetz (1879-1973)», Ελληνικά, τομ.26 (1973), σελ.386 Φοίτησε στο ανθρωπιστικό γυμνάσιο της Ιένας. Εξ αφορμής των γεγονότων στην Κρητική Επανάσταση του1895-1898 και του ελληνοτουρκικού πολέμου του 1897 ο Στάινμετς άρχισε να ασχολείται με τη νέα Ελλάδα.Εμμανουήλ Κριαράς, «Αλέξανδρος Στάινμετς: Ένας ξεχασμένος νεοελληνιστής», Νέα Εστία, (Νοέμβριος 2001), τομ.150, τχ.1739, σελ.648 Σπούδασε στο Μόναχο. Το 1902 ήλθε στην Ελλάδα, διακόπτοντας τις σπουδές του και διδάσκοντας γερμανικά για λόγους βιοπορισμού σε παιδιά εύπορων οικογενειώνΕμμανουήλ Κριαράς, «Αλέξανδρος Στάινμετς: Ένας ξεχασμένος νεοελληνιστής», Νέα Εστία, (Νοέμβριος 2001), τομ.150, τχ.1739, σελ648 στην Αθήνα. Το 1911 παντρεύεται μια Ελληνίδα με την οποία αποκτά μια κόρη.Εμμανουήλ Κριαράς, «Αλέξανδρος Στάινμετς: Ένας ξεχασμένος νεοελληνιστής», Νέα Εστία, (Νοέμβριος 2001), τομ.150, τχ.1739, σελ649 Το 1913 μέχρι το 1916 εργάζεται στη Σύρο διδάσκοντας γερμανικά σε εμπορική σχολή. Το 1916 αναγκάζεται να φύγει απο την Ελλάδα χωρίς την οικογένειά του, επιστρέφοντας στην Γερμανία . Στα 1918 υπηρετεί στα αλβανομακεδονικά σύνορα, ενώ μετά το 1918 μένει αναγκαστικά στρατευμένος στο Βερολίνο.Εμμανουήλ Κριαράς, «Αλέξανδρος Στάινμετς: Ένας ξεχασμένος νεοελληνιστής», Νέα Εστία, (Νοέμβριος 2001), τομ.150, τχ.1739, σελ.649, 652 Μετά το 1920 εργάζεται στον Νουμά στέλνοντας από το Βερολίνο ανταποκρίσεις λογοτεχνικού και κοινωνικοπολιτικού περιεχομένου. Η συνεργασία του αυτή μαρτυρεί το δημοτικιστικό του πνεύμα.Εμμανουήλ Κριαράς, «Αλέξανδρος Στάινμετς: Ένας ξεχασμένος νεοελληνιστής», Νέα Εστία, (Νοέμβριος 2001), τομ.150, τχ.1739, σελ.649, 653 Κατά τη διάρκεια του μεσοπολέμου εργάζεται ως γραμματέας στο ελληνικό προξενείο του Μονάχου. Εκπόνησε διδακτορική διατριβή με θέμα Έρευνες στα κλέφτικα τραγούδια. Το 1939 εξέδωσε ένα σύγγραμμα για τη σύγχρονη ελληνική λογοτεχνία. Το ίδιο έτος εγκαθίσταται στην Καβάλα αναλαμβάνοντας τη θέση του διευθυντή στο εκεί γερμανικό σχολείο, ενώ με το ξέσπασμα του Β' Παγκοσμίου Πολέμου φεύγει προσωρινά από την Ελλάδα. Την περίοδο 1942-1944 επιστρέφει και εργάζεται ως διευθυντής της γερμανικής μέσης σχολής στην Αθήνα. Αργότερα επιστρέφει οριστικά στην πατρίδα του.Εμμανουήλ Κριαράς, «Αλέξανδρος Στάινμετς: Ένας ξεχασμένος νεοελληνιστής», Νέα Εστία, (Νοέμβριος 2001), τομ.150, τχ.1739, σελ.652 Το 1965 η Ελληνική Πολιτεία τού απένειμε τον Μεγαλόσταυρο του Φοίνικα.Εμμανουήλ Κριαράς, «Αλέξανδρος Στάινμετς: Ένας ξεχασμένος νεοελληνιστής», Νέα Εστία, (Νοέμβριος 2001), τομ.150, τχ.1739, σελ.653
Συνέβαλε σημαντικά στην προώθηση της ελληνικής λογοτεχνίας στο γερμανόφωνο κοινό. Μετέφρασε στα γερμανικά (1952) το έργο Βίος και πολιτεία του Αλέξη Ζορμπά του Νίκου Καζαντζάκη.Φώτιος Δημητρακόπουλος, «Βιβλία νεοελλήνων λογοτεχνών με αφιερώσεις στον Alexander Steinmetz αποκείμενα στο Ινστιτούτο Βυζαντινολογίας και Νεοελληνικής Φιλολογίας του Πανεπιστημίου του Μονάχου», Επιστημονική Επετηρίς της Φιλοσοφικής Σχολής Αθξηνών, τομ.36(2004-2005), σελ.19 Επίσης μετέφρασε την Κερένια κούκλα του Κωνσταντίνου Χρηστομάνου, ενώ συνέταξε μελέτη και για τον Κωστή Παλαμά.Φώτιος Δημητρακόπουλος, «Βιβλία νεοελλήνων λογοτεχνών με αφιερώσεις στον Alexander Steinmetz αποκείμενα στο Ινστιτούτο Βυζαντινολογίας και Νεοελληνικής Φιλολογίας του Πανεπιστημίου του Μονάχου», Επιστημονική Επετηρίς της Φιλοσοφικής Σχολής Αθξηνών, τομ.36(2004-2005), σελ.21 Πέθανε στις 28 Μαΐου 1973.

Παραπομπές

Πηγές
Ανώνυμου, «Alexander Steinmetz (1879-1973)», Ελληνικά, τομ.26 (1973), σελ.386
Φώτιος Δημητρακόπουλος, «Βιβλία νεοελλήνων λογοτεχνών με αφιερώσεις στον Alexander Steinmetz αποκείμενα στο Ινστιτούτο Βυζαντινολογίας και Νεοελληνικής Φιλολογίας του Πανεπιστημίου του Μονάχου», Επιστημονική Επετηρίς της Φιλοσοφικής Σχολής Αθξηνών, τομ.36(2004-2005), σελ.19-87
Εμμανουήλ Κριαράς, «Αλέξανδρος Στάινμετς: Ένας ξεχασμένος νεοελληνιστής», Νέα Εστία, (Νοέμβριος 2001), τομ.150, τχ.1739, σελ.647-654 

Κατηγορία:Γερμανοί φιλόλογοι
Κατηγορία:Γερμανοί φιλέλληνες
Κατηγορία:Μεγαλόσταυρος του Τάγματος του Φοίνικα